2013 में आईसीसी करवाएगा टाइमलेस टेस्ट  
आईसीसी के सीईओ लोगर्ट के मुताबिक 2013 में आयोजित होने वाले वर्ल्ड टेस्ट चैंपियनशिप का फाइनल मैच टाइमलेस टेस्ट हो सकता है।
आपने कभी सोचा है कि एक टेस्ट मैच को तब तक खेला जाना चाहिए जब तक उसका नतीजा नहीं निकले। आपने नहीं सोचा तो कोई बात नहीं। आईसीसी ने ऐसा सोच लिया है।  आईसीसी के सीईओ हारुन लोगर्ट के मुताबिक 2013 में आयोजित होने वाले वर्ल्ड टेस्ट चैंपियनशिप का फाइनल मैच टाइमलेस टेस्ट हो सकता है। यानि इस मैच का जब तक नतीजा नहीं निकलेगा तब तक ये जारी रहेगा। लोगर्ट के मुताबिक टेस्ट की वर्ल्ड चैंपियनशिप का फाइनल अगर ड्रॉ रहता है तो फिर वर्ल्ड चैंपियन टीम पर एक राय नहीं बन सकती इसलिए टेस्ट का नतीजा निकलना जरूरी है। हालांकि इस दिशा में अभी कोई अंतिम फैसला नहीं लिया गया है।